da da da da da da da da da da en da hu da da da da da da da da da en en en hu en en en en en en en en en en ko da en da da nb tr da tr da en da da da da pl sv da de de da da da de da da da en en da da da da da ka da da da da en en de da da fr da da da da sv da sv da da da da de da
Traktat om basisrelationer mellem Japan og Republikken Korea - Wikibooks
Fra Wikibooks, den frie samling af lærebøger
Spring til navigation Spring til søgning
Begge land ratificerede senere traktaten, som trådte i kraft den 18. december 1965. Traktaten var et vigtigt skridt i retning af at normalisere forholdene mellem de to lande efter den japanske besættelse af Korea, som var blevet indledet i 1910 og varede til afslutningen af 2. verdenskrig. De første forberedelser til traktaten blev gjort i 1951 og på yderligere syv konferencer blev traktaten udarbejdet.
Traktaten annullerede ikke bare Den japansk-koreanske annekteringstraktat, men den siger også, at regeringen i Sydkorea er den eneste legitime koreanske regering.
I januar 2005 nedgraderede sydkoreanske myndigheder 1.200 sider med tidligere hemmeligholdte dokumenter, som belyser forløbet af traktatsforhandlingerne. Disse viser, at Sydkorea gik med til at ikke kræve yderligere kompensation hverken til regeringen eller til enkeltpersoner, efter at have modtaget 800 millioner USD i garantier og lån som en kompensation for besættelsen mellem 1910 og 1945.[1]
Dokumenterne viser også, at den koreanske regering oprindelig havde krævet 364 millioner USD i kompensation for de 1,03 millioner koreanere, som blev udskrevet som tvangsarbejdskraft og militærtjeneste under besættelsesperioden.[2], beregnet til 200 USD per overlevende, 1650 USD per døde og 2000 USD per skadde person.[3] Den sydkoreanske regering benyttede det meste af kompensationen til økonomisk udvikling af landet[4], og tilbød ikke ofrene anden form for kompensation end 300.000 won per døde mellem 1975 og 1977, til efterladte efter ofre, som var døde efter tvangsarbejde.[5] Myndighederne benyttede det meste af pengene til at udvikle en social infrastruktur, etablerede POSCO, byggede Gyeongbu-motorvejen og Soyang-dæmningen.[6]
Dokumenterne viste også, at den sydkoreanske regering erklærede, at den selv ville håndtere individuelle krav om kompensation over for egne indbyggere, som led overlast som en følge af den japanske besættelse af Korea, og afviste et japansk forslag om direkte kompensation til enkeltindivider, og modtog dermed hele kompensationen i form af garantier på vegne af offrene.[7][8]
Et resultat af offentliggørelsen af dokumenterne var et stadig voksende krav om, at den sydkoreanske regering skulle udbetale kompensation til ofre. En undersøgelse gjort lige efter offentliggørelsen viste, at over 70 % af de adspurgte mente, at den sydkoreanske regering havde et ansvar for at udbetale kompensasjon. Regeringen lod som svar på kravet nedsætte et udvalg, som skulle behandle ansøgninger om kompensation, selv om man fra regeringens side mente, at alle krav om kompensation under Japans besættelse af Korea allerede var behandlet.[9]
Japanske myndigheder så på den sydkoreanske offentliggørelse af dokumenterne med skepsis, fordi man mente, at det kunne påvirke samtalerne med Nordkorea om normalisering af bilaterale forhold. Nordkorea krævede mere end 10 milliarder USD som kompensation på vegne af sin del af den koreanske befolkning.[10] Japans principielle syn har været at afvise udbetalinger til individer, under henvisning til traktaten fra 1965.
Traktaten fra 1965 siger også at:
Det bekræftes at alle traktater eller aftaler indgået mellem kejserriget Japan og kejserriget Korea på eller før 22. august 1910 allerede er ugyldige.
Ifølge Research on te use of reparation from Japan offentliggjort i 2000 af Korean Institute for International Economic Policy (KIEP) var Sydkorea det land, som anvendte pengene mest effektivt af de fem lande, som Japan udbetalte kompensation til, de fire andre var Burma, Filippinerne, Indonesien og Vietnam.[6][11]
Agreement Between Japan and te Republic of Korea Concerning Fisheries
Agreement Between Japan and te Republic of Korea Concerning te Settlement of Problems in Regard to Property and Claims and Economic Cooperation
Agreement Between Japan and te Republic of Korea Concerning te Legal Status and Treatment of te People of te Republic of Korea Residing in Japan
↑ "S.Korea discloses sensitive documents," UPI 17. januar 2005
↑ "Declassified Documents Could Trigger Avalanche of Lawsuits Skabelon:Wayback," Chosun Ilbo 17. januar 2005
↑ "Seoul Demanded $364 Million for Japan's Victims Updated Skabelon:Wayback," Chosun Ilbo 17. januar 2005
↑ "Seoul ready to launch panel on Korean victims of colonial rule," Koreaherald 11. februar 2005
↑ "Seoul Demanded $364 Million for Japan's Victims Updated Skabelon:Wayback," Chosun Ilbo 17. januar 2005
↑ 6,0 6,1 Jong sik Kong Korea Was Most Efficient in Utilizing Japanese Reparation, Dong-a Ilbo, 19. januar 2005.
↑ Documents show Seoul agreed to compensate its citizens over Japan's colonial ruleSkabelon:Dødt link Mainichi 17. januar 2005
↑ "Compensation for Colonial Victims Is Not Just a Legal Problem Skabelon:Wayback," Chosun Ilbo 17. januar 2005
↑ "Declassified Documents Could Trigger Avalanche of Lawsuits Skabelon:Wayback," Chosun Ilbo 17. januar 2005
↑ "Documents show Seoul agreed to compensate its citizens over Japan's colonial rule," Mainichi 17. januar 2005
↑ koreansk: 김정식 대일(對日) 청구권자금의 활용사례 연구, 2000, 對外經濟政策硏究院, ISBN 8932260249
Korea-Japan Treaty, Breakthrough for Nation Building (Te Korea Times, 19. marts 2010)
Wikisource har orginal materiale til emnet »Traktat om basisrelationer mellem Japan og Republikken Korea«
Traktat om basisrelationer mellem Japan og Republikken Korea
Sider, der bruger automatiske ISBN-henvisninger
Diskussionsside for denne IP-adresse
Referer til denne side
Denne side blev senest redigeret d. 11. december 2018 kl. 14:37.
Tekst er tilgængelig under licensen Creative Commons Kreditering-Del på samme vilkår; yderligere betingelser kan være gældende. Se vores Brugsbetingelserne for flere oplysninger.